标题：士昏礼
相关知识
昏通婚关于士昏礼的注意事项1、婚礼用雁，郑玄、朱子皆有解释，但其实都不实用。婚礼用墨车、贽用雁，其实很简单——这是用大夫等级行礼，这与后代的婚礼官升一级是一致的。爵弁同理，亲迎所穿的衣服，自然要与车架同级，所以才能够使用大夫级的爵弁！注意：按公羊解诂，大夫冕而祭于公，弁而祭於私；士弁而祭于公，冠而祭於私。祭于公是到大夫或囯君那里助祭，而婚礼显然是私祭——那么如果爵弁，就是用大夫等级了。大夫等级意味著什么？士亲迎的爵弁是侈袂，也就是三尺三的大袖！新娘的等级呢？当然从夫，也是大夫等级。但注意，亲迎之外是必须按照士等级的，所以夙兴见舅姑，见庙都是玄端宵衣。简评简评一下仪礼士婚礼：这篇的本经并不充分。1女方纳采前应告庙（当然，仪礼重的设几筵或许就是这个意思，但縂应当，明确行使）。2男方亲迎前应醮子：这是非常重要的，按照左传记载，答夫以上要祭祖祢两庙（这是因为大夫三庙），如果不告而迎，婚礼将被认为无效！士只有一庙，但告庙仍儅必行！3新妇必庙见婚礼才算完成，然而，仪礼之说明夙兴见舅姑，并说若无舅姑则三月后庙见。这或是把庙见以见舅姑取代了。如是则，後代关於三月庙见的争论其实是出於误解，但朱子之制，定为三月庙见，应当说非常得体。币是白鹿皮後世彩礼从纳采来，采者择也，意思为选择伴侣，与财物无关（纵观仪礼，古人一向是重礼仪轻财物的，物质只是为了做行礼的媒介表达感情罢了）。
原文
昏礼。下达。纳采，用雁。主人筵于户西，西上，右几。使者玄端至。摈者出请事，入告。主人如宾服，迎于门外，再拜，宾不答拜。揖入。至于庙门，揖入；三揖，至于阶，三让。主人以宾升，西面。宾升西阶。当阿，东面致命。主人阼阶上北面再拜；授于楹间，南面。宾降，出。主人降，授老雁。摈者出请。宾执雁，请问名，主人许。宾入，授，如初礼。摈者出请，宾告事皆。入告，出请醴宾。宾礼辞，许。主人彻几，改筵，东上。侧尊甒醴于房中。主人迎宾于庙门外，揖让如初，升。主人北面，再拜，宾西阶上北面答拜。主人拂几授校，拜送。宾以几辟，北面设于坐，左之，西阶上答拜。赞者酌醴，加角柶，面叶，出于房。主人受醴，面枋，筵前西北面。宾拜受醴，复位。主人阼阶上拜送。赞者荐脯醢。宾即筵坐，左执觯，祭脯醢，以柶祭醴三，西阶上北面坐，啐醴，建柶，兴，坐奠觯，遂拜。主人答拜。宾即筵，奠于荐左，降筵，北面坐取脯；主人辞。宾降，授人脯，出。主人送于门外，再拜。 [1]
纳吉用雁，如纳采礼。 
纳征：玄纁束帛，俪皮。如纳吉礼。 
请期，用雁。主人辞。宾许，告期，如纳征礼。 
期，初昏，陈三鼎于寝门外东方，北面，北上。其实特豚，合升，去蹄。举肺脊二、祭肺二、鱼十有四、腊一肫。髀不升。皆饪。设扃鼏。设洗于阼阶东南。馔于房中：醯酱二豆，菹醢四豆，兼巾之：黍稷四敦，皆盖。大羹湆在爨。尊于室中北墉下，有禁，玄酒在西，綌幂，加勺，皆南枋。尊于房户之东，无玄酒，篚在南，实四爵合卺。 
主人爵弁，纁裳缁袘。从者毕玄端。乘墨车，从车二乘，执烛前马。妇车亦如之，有示炎。至于门外。主人筵于户西，西上，右几。女次，纯衣纁袡，立于房中，南面。姆纚笄宵衣，在其右。女从者毕袗玄，纚笄，被纚黼，在其后。主人玄端迎于门外，西面再拜，宾东面答拜。主人揖入，宾执雁从。至于庙门，揖入。三揖，至于阶，三让。主人升，西面。宾升，北面，奠雁，再拜稽首，降，出。妇从，降自西阶。主人不降送。婿御妇车，授绥，姆辞不受。妇乘以几，姆加景，乃驱。御者代。婿乘其车先，俟于门外。 
妇至，主人揖妇以入。乃寝门，揖入，升自西阶，媵布席于奥。夫入于室，即席，妇尊西，南面。媵御沃盥交。赞者彻尊幂。举者盥，出，除{曰鼎}，举鼎入，陈于阼阶南，西面，北上。匕俎从设，北面载，执而俟。匕者逆退，复位于门东，北面，西上。赞者设酱于席前，菹醢在其北。俎入，设于豆东。鱼次。腊特于俎北。赞设黍于酱东，稷在其东。设湆于酱南。设对酱于东，菹醢在其南，北上。设黍于腊北，其西稷。设湆于酱北。御布对席，赞启会，却于敦南，对敦于北。赞告具。揖妇，即对筵，皆坐。皆祭，祭荐、黍、稷、肺。赞尔黍，授肺脊，皆食，以湆酱，皆祭举、食举也。三饭，卒食。赞洗爵，酌酳主人，主人拜受，赞户内北面答拜。酳妇亦如之。皆祭。赞以肝从，皆振祭。哜肝，皆实于菹豆。卒爵，皆拜。赞答拜，受爵，再酳如初，无从，三酳用卺，亦如之。赞洗爵，酌于户外尊，入户，西北面奠爵，拜。皆答拜。坐祭，卒爵，拜。皆答拜。兴。主人出，妇复位。乃彻于房中，如设于用室，尊否。主人说服于房，媵受；妇说服于室，御受。姆授巾。御衽于奥，媵衽良席在东，皆有枕，北止。主人入，亲说妇之缨。烛出。媵餕主人之馀，御餕妇余，赞酌外尊酳之。媵侍于户外，呼则闻。 
夙兴，妇沐浴，纚笄、宵衣以俟见。质明，赞见妇于舅姑。席于阼，舅即席。席于房外，南面，姑即席。妇执□枣、栗，自门入，升自西阶，进拜，奠于席。舅坐抚之，兴，答拜。妇还，又拜，降阶，受□腶脩，升，进，北面拜，奠于席。姑坐举以兴，拜，授人。 
赞醴妇。席于户牖间，侧尊甒醴于房中。妇疑立于席西。赞者酌醴，加柶，面枋，出房，席前北面。妇东面拜受。赞西阶上北面拜送。妇又拜。荐脯醢。妇升席，左执觯，右祭脯醢，以柶祭醴三，降席，东面坐，啐醴，建柶，兴，拜。赞答拜。妇又拜，奠于荐东，北面坐取脯；降，出，授人于门外。 [1] 
舅姑入于室，妇盥馈。特豚，合升，侧载，无鱼腊，无稷。并南上。其他如取女礼。妇赞成祭，卒食，一酳，无从。席于北墉下。妇撤，设席前如初，西上。妇餕，舅辞，易酱。妇餕姑之馔，御赞祭豆、黍、肺、举肺、脊，乃食，卒。姑酳之，妇拜受，姑拜送。坐祭，卒爵，姑受，奠之。妇撤于房中，媵御餕，姑酳之，虽无娣，媵先。于是与始饭之错。 
舅姑共飨妇以一献之礼。舅洗于南洗，姑洗于北洗，奠酬。舅姑先降自西阶，妇降自阼阶。归妇俎于妇氏人。 
舅飨送者以一献之礼，酬以束锦。姑飨妇人送者，酬以束锦。若异邦，则赠丈夫送者以束锦。 
若舅姑既没，则妇入三月，乃奠菜。席于庙奥，东面，右几。席于北方，南面。祝盥，妇盥于门外。妇执□菜，祝帅妇以入。祝告，称妇之姓，曰：「某氏来妇，敢奠嘉菜于皇舅某子。」妇拜扱地，坐奠菜于几东席上，还，又拜如初。妇降堂，取□菜，入，祝曰：「某氏来妇，敢告于皇姑某氏。」奠菜于席，如初礼。妇出，祝阖牖户。老醴妇于房中，南面，如舅姑醴妇之礼。婿飨妇送者丈夫、妇人，如舅姑飨礼。 
记士昏礼，凡行事必用昏昕，受诸祢庙，辞无不腆，无辱。挚不用死，皮帛必可制。腊必用鲜，鱼用鲋，必肴全。女子许嫁，笄而醴之，称字。祖庙未毁，教于公宫，三月。若祖庙已毁，则教于宗室。问名。主人受雁，还，西面对。宾受命乃降。祭醴，始扱一祭，又扱再祭。宾右取脯，左奉之；乃归，执以反命。纳征：执皮，摄之，内文；兼执足，左首；随入，西上；参分庭一，在南。宾致命，释外足，见文。主人受币，士受皮者自东出于后，自左受，遂坐摄皮。逆退，适东壁。 
父醴女而俟迎者，母南面于房外。女出于母左，父西面戒之，必有正焉。若衣，若笄，母戒诸西阶上，不降。妇乘以几，从者二人坐持几，相对。妇入寝门，赞者彻尊幂，酌玄酒，三属于尊，弃余水于堂下阶间，加勺。□，缁被纁里，加于桥。舅答拜，宰彻□。 
妇席荐馔于房。飨妇，姑荐焉。妇洗在北堂，直室东隅；篚在东，北面盥。妇酢舅，更爵，自荐；不敢辞洗，舅降则辟于房；不敢拜洗。凡妇人相飨，无降。 
妇入三月，然后祭行。 
庶妇，则使人醮之。妇不馈。 
昏辞曰：「吾子有惠，贶室某也。某有先人之礼，使某也请纳采。」对曰：「某之子舂愚，又弗能教。吾子命之，某不敢辞。」致命，曰：「敢纳采。」 
问名，曰：「某既受命，将加诸卜，敢请女为谁氏？」对曰：「吾子有命，且以备数而择之，某不敢辞。」 
醴，曰：「子为事故，至于某之室。某有先人之礼，请醴从者。」对曰：「某既得将事矣，敢辞。」「先人之礼，敢固以请。」「某辞不得命，敢不从也？」 
纳吉，曰：「吾子有贶命，某加诸卜，占曰『吉』。使某也敢告。」对曰：「某之子不教，唯恐弗堪。子有吉，我与在。某不敢辞。」 
纳征，曰：「吾子有嘉命，贶室某也。某有先人之礼，俪皮束帛，使某也请纳征。」致命，曰：「某敢纳征。」对曰：「吾子顺先典，贶某重礼，某不敢辞，敢不承命？」 
请期，曰：「吾子有赐命，某既申受命矣。惟是三族之不虞，使某也请吉日。」对曰：「某既前受命矣，唯命是听。」曰：「某命某听命于吾子。」对曰：「某固唯命是听。」使者曰：「某使某受命，吾子不许，某敢不告期？」曰某日。对曰：「某敢不敬须？」 
凡使者归，反命，曰：「某既得将事矣，敢以礼告。」主人曰：「闻命矣。」 
父醮子，命之，曰：「往迎尔相，承我宗事。勖帅以敬，先妣之嗣。若则有常。」子曰：「诺。唯恐弗堪，不敢忘命。」 
宾至摈者请，对曰：「吾子命某，以兹初昏，使某将，请承命。」对曰：「某固敬具以须。」 
父送女，命之曰：「戒之敬之，夙夜毋违命！」母施衿结帨，曰：「勉之敬之，夙夜无违宫事！」庶母及门内，施鞶，申之以父母之命，命之曰：「敬恭听，宗尔父母之言。夙夜无愆，视诸衿鞶！」婿授绥，姆辞曰：「未教，不足与为礼也。」 
宗子无父，母命之。亲皆没，己躬命之。支子，则称其宗。弟，则称其兄。 
若不亲迎，则妇入三月，然后婿见，曰：「某以得为外昏姻，请觌。」主人对曰：「某以得为外昏姻之数，某之子未得濯溉于祭祀，是以未敢见。今吾子辱，请吾子之就宫，某将走见。」对曰：「某以非他故，不足以辱命，请终赐见。」对曰：「某得以为昏姻之故，不敢固辞，敢不从！」主人出门左，西面。婿入门，东面，奠挚，再拜，出。摈者以挚出，请受。婿礼辞，许，受挚，入。主人再拜受，婿再拜送，出。见主妇，主妇阖扉，立于其内。婿立于门外，东面。主妇一拜。婿答再拜，主妇又拜，婿出。主人请醴，及揖让入。醴以一献之礼。主妇荐，奠酬，无币。婿出，主人送，再拜。 [1]
仪礼
《仪礼》记述有关冠、婚、丧、祭、乡、射、朝、聘等礼仪制度。
在宗教意识不甚发达的古代中国，祭祀等原始宗教仪式并未象其他一些民族那样发展成为正式的宗教，而是很快转化为礼仪、制度形式来约束世道人心，共有一百多卷的《仪礼》便是一部详细的礼仪制度章程，告诉人们在何种场合下应该穿何种衣服、站或坐在哪个方向或位置、第一第二第三……每一步该如何如何去做等等。据《仪礼》载，天子、诸侯、大夫、士日常所践行的礼有：士冠礼、士昏礼、士相见礼、乡饮酒礼、乡射礼、燕礼、大射礼、聘礼、公食大夫礼、觐礼、士丧礼、丧服、既夕礼等等。 
《仪礼》文字艰涩，内容枯燥，治史者对它望而生畏。而且是“三礼”中成书较早的一部，据考古材料及古文献所知，商、周统治者有名目繁多的典礼，其仪节日益繁缛复杂，非有专门职业训练并经常排练演习者，不能经办这些典礼。儒生掌握的可能创行于西周并在春秋以后更加通用的各种仪节单，经不断排练补充，整齐厘订，成为职业手册。他们要为天子、诸侯、士大夫举行各种不同的礼，因此保存的仪节单很多，曾有“礼仪三百，威仪三千”的记载。但传到汉代只剩了十七篇，包括冠、婚、丧祭、朝聘、射乡五项典礼仪节，由高堂生作为专供士大夫阶层施行的“士礼”传授，称作《礼经》，为“五经”之一。[2]